Fil 3:10 Wat beteken dit dat jy glo? Ons het die vorige keer gesien dat wie regtig glo deur Christus regverdig voor God staan. Glo beteken dat jy Christus leer ken het. Wat is die ken van Christus? Dat is baie meer as dat jy dinge van Christus weet. Dat is baie meer as wat jy al die feite wat ons in die Bybel oor Christus lees, weet. Die weet bly altyd baie belangrik. Sonder weet kan 'n mens nie ken nie! As jy Christus regtig ken, wil jy ook al hoe meer van Hom en van die Drie-enige God weet! Wat is ken? Ken beteken dat jy regtig met die ander verbind is. Glo in Christus beteken dat jy Hom as jou groot geliefde al hoe meer wil ken. Dat jy vanuit die al meer weet wie Hy is jou al hoe meer aan Hom uitlewer as jou God en Koning. Dat jy al hoe meer oor Sy liefde vir jou en vir Sy werk waardeur Hy jou sondes het wil dra en wegdra, verwonder raak!
Die ken van Christus is regtig wonderlik. Wat leer jy ken? Die krag van Sy opstanding. Christus het uit die dood opgestaan! Hy het die dood oorwin. Hy wil wie aan Hom verbind is, laat opstaan in ´n nuwe lewe. Hy wil ons van dood in die sondes lewend maak as God se kind. Hy wil ons van die slawerny aan die duiwel bevry en ons deur die Gees vir God leer leef. Die regte lewe wat nie stukkend kan, wat selfs die duiwel en die dood nie kan verinneweer nie kan en wil Christus vir jou gee. So kom dan die regte liefde jou en my lewe binne. Dan kom ook die hoop op die toekoms ons voor oë! Dan vat ´n mens moed ook in baie moeilike omstandighede. Christus ken is die beste wat bestaan.